Rëndësia e zgjedhjeve në SHBA, për votuesit amerikanë në Izrael
Votimi në mungesë prej tyre mund të ndikojë tek rezultati i zgjedhjeve të nëntorit
Rreth nëntë milion amerikanë jetojnë jashtë vendit - gjysmë milioni prej të cilëve në Izrael, ku vëzhguesit presin që një numër rekord të hedhë votën në mungesë për zgjedhjet e ardhshme presidenciale të Shtetet e Bashkuara. Linda Gradstein raporton për Zërin e Amerikës nga Jeruzalemi. Presidenti i Shteteve të Bashkuara Donald Trump është figurë popullore në Izrael, pasi zhvendosi ambasadën amerikane në Jeruzalem, legalizoi vendbanimet hebraike në Bregun Perëndimor dhe së fundmi ndërmjetësoi marrëveshjet e paqes midis Izraelit dhe Emirateve të Bashkuara Arabe dhe Bahreinit respektivisht. Të gjitha këto ndikuan në zgjedhjen e disa votuesve amerikanë në Izrael. Por votues të tjerë të majtë thonë se Presidenti Trump ka dëmtuar çdo shans për një marrëveshje paqeje me palestinezët. "”, thotë Ilana Blumberg, votuese demokrate Izraelito-Amerikane. Si demokratët edhe republikanët që jetojnë në Izrael, thonë se kanë parë më shumë interes për këto zgjedhje se sa ç’mbajnë mend për një kohë të gjatë. "", thotë Elana Sztokman, e Demokratëve Jashtë Vendit, në Izrael. Republikanët në Izrael besojnë se fletëvotimet e tyre në mungesë mund të ndikojnë në rezultatet e shteteve të pavendosura. "", thotë Marc Zell, i Republikanëve Jashtë Vendit, në Izrael. Zgjedhjet e 3 nëntorit të këtij viti po mbahen në mes të pandemisë COVID-19 dhe zyrtarët në Shtetet e Bashkuara parashikojnë që një numër shumë më i lartë se zakonisht votuesish të votojnë në mungesë, brenda dhe jashtë vendit. Me rreth 200,000 amerikanë në Izrael me të drejtën e votës, fletët e votimit në mungesë prej tyre, vërtet mund të ndikojnë tek rezultati.